b'\n_START_ARTICLE_\nKa\xc5\xa1tel Kambelovac\n_START_SECTION_\nKultura\n_START_PARAGRAPH_\nU mjestu djeluje Krnjevalska udruga Polantana.Od 1986. sa sjedi\xc5\xa1tem u Ka\xc5\xa1tel Kambelovcu djeluje jedna od najnagra\xc4\x91ivanijih hrvatskih klapa , klapa Cambi._NEWLINE_Ve\xc4\x8deri dalmatinske pisme.\n_START_SECTION_\nPovijest\n_START_PARAGRAPH_\nIznad Ka\xc5\xa1tel Kambelovca na padinama Kozjaka, bila su smje\xc5\xa1tena sela Kru\xc5\xa1evik i La\xc5\xbeani. La\xc5\xbeani se prvi put spominju u darovnici  hrvatskog kneza Trpimira od 4. o\xc5\xbeujka 852.godine ,a crkva sv. Mihovila od La\xc5\xbeana prvi put se spominje 1104. godine. Zbog prodora Turaka stanovni\xc5\xa1tvo je napustilo stara sela. Izbjeglice su se naselili uz more. Dolaskom u Kambelovac prena\xc5\xa1aju dozvolom juspatrona kult sv.Mihovila i sv.Martina, izgradili su 1577.godine \xc5\xbeupnu crkvu na zemlji\xc5\xa1tu obitelji  Cambio. Za razliku od drugih Ka\xc5\xa1tela, Ka\xc5\xa1tel Kambelovac nije imao jedinstveni trg oko kojeg  bi se \xc5\xa1irilo mjesto. Tijekom 15. i 16. stolje\xc4\x87a na podru\xc4\x87ju Ka\xc5\xa1tel Kambelovca izgra\xc4\x91eno je vi\xc5\xa1e ka\xc5\xa1tela s pripadaju\xc4\x87im naseljima: ka\xc5\xa1tel  Frane Cambio (Kambi), ka\xc5\xa1tel  Jerolima i Antona Cambio (Kambi) s naseljem Staro selo, ka\xc5\xa1tel Lippeo s naseljem Tikvarin, ka\xc5\xa1tel Pi\xc5\xa1kera (Velika i Mala Pi\xc5\xa1kera). Zbog blizine navedenih naselja i izgradnjom Novih sela, krajem 16.stolje\xc4\x87a, te nasipanjem terena u moru stvoren je dana\xc5\xa1nji trg._NEWLINE_Na podru\xc4\x8dju K.Kambelovca spominju se ka\xc5\xa1teli Arneri i Grisgono za koje se nezna gdje su se nalazili.'